stanford-oval/wikipedia huggingface dataset:
הקורפוס השני (בריטניה)
היסטוריה > הקמת הקורפוס

בשנת 1876 הוחלט על הקמת 8 קורפוסים, ומטה הקורפוס ה-2 הוצב במחנה אלדרשוט. בשנת 1891 הוחלט על ארגון הצבא ב-6 קורפוסים, אשר התבססו על הפיקודים הקיימים, והקורפוס ה-2 הפך ל"פיקוד הכוחות באלדרשוט".
היסטוריה > מלחמת העולם הראשונה

עם פרוץ מלחמת העולם הראשונה הוקם מחדש הקורפוס ה-2, והוא הועמד בפיקודו של ג'יימס גרירסון. ב-17 באוגוסט 1914 מת גרירסון מהתקף לב, ובמקומו מונה הוראס סמית'-דוריאן למפקד הקורפוס. הקורפוס לחם בקרב מונס ובקרב לה קאטו, ולאחר מכן לחם במהלך הקרב הראשון על המארן והקרב הראשון על האן. בהמשך לחם הקורפוס במרוץ אל הים, קרב איפר הראשון, הקרב על הסום, קרב איפר השלישי, מתקפת האביב ומתקפת מאה הימים, ולאחר המלחמה פורק הקורפוס.
היסטוריה > מלחמת העולם השנייה

באוקטובר 1939 הוקם הקורפוס מחדש, והועמד תחת פיקודו של אלן ברוק. הקורפוס נשלח לצרפת ולחם במהלך המערכה על צרפת ועל ארצות השפלה ובמהלך מבצע דינמו. לאחר מכן הוצב הקורפוס באזור סאפוק כחלק מהפיקוד המזרחי, ובהמשך הוא שימש למטרות הונאה במסגרת הארמייה הרביעית הבריטית.
היסטוריה > לאחר המלחמה

לאחר המלחמה הוצב הקורפוס באזור תעלת סואץ, והוא כלל את הכוחות הבריטיים במצרים. הקורפוס השתתף במהלך מבצע מוסקטר, והיה תחת פיקודו של יו צ'ארלס סטוקוול.
מפקדים > פיקוד אלדרשוט

אוולין ווד (1901–1904)
מפקדים > מלחמת העולם הראשונה

ג'יימס גרירסון (אוגוסט 1914)
הוראס סמית'-דוריאן (אוגוסט 1914–דצמבר 1914)
צ'ארלס פרגוסון (ינואר 1915–מאי 1916)
קלוד ג'ייקוב (ספטמבר 1916–ספטמבר 1919)
אלכסנדר גודלי (ספטמבר 1919–נובמבר 1919)
מפקדים > מלחמת העולם השנייה

אלן ברוק (ספטמבר 1939–מאי 1940)
ברנרד לו מונטגומרי (מאי 1940–יוני 1940)
אדמונד אוסבורן (1940–1941)
קנת' אנדרסון (1941–1942)
ג'יימס סטיל (אפריל 1942–ספטמבר 1942)
ג'רלד טמפלר (1942–1943)
הרברט למסדן (יולי 1943–אוקטובר 1943)
דזמונד אנדרסון (1943–1944)
סמל הקורפוס במלחמת העולם הראשונה
המשרד להשכלה גבוהה, מחקר וחדשנות (צרפת)

| --- | --- |


 מידע כללי
 מדינה:  צרפת 
 תחום שיפוט:  צרפת 
 סוכנות אם:  ממשלת צרפת 
 סוכנות בת:  Centre de Compétences NanoSciences Ile-de-France 
 תאריך הקמה:  1936 
 מטה מרכזי:  פריז 
 עובדים:  5,332 full-time equivalent (נכון ל־2022) 
 אתר רשמי
 קואורדינטות:  48°50′51″N 2°20′56″E﻿ / ﻿48.8475°N 2.34877°E﻿ / 48.8475; 2.34877
 he
 
המשרד להשכלה גבוהה, מחקר וחדשנות (בצרפתית: Ministre de l'Enseignement supérieur, de la Recherche et de l'Innovation) הוא משרד בממשלת צרפת המפקח על חינוך ומחקר ברמה האוניברסיטאית אשר הוקם ביוני 1974. מטה המשרד נמצא ברובע החמישי של פריז. שרת ההשכלה הגבוהה הנוכחית היא סילבי רטיו המכהנת מאז מאי 2022.
החי בקנדה

אייל קנדי זכר ביער באלברטה.
עגור קנדי בקנדה.
הפאונה של קנדה כוללת מגוון מינים של בעלי חיים ממוצא נארקטי, שלרוב מותאם לחיים באקלים הממוזג, לסביבות טונדרה או אף לאקלים קוטבי ובימים הפאונה הן של האוקיינוס האטלנטי, של האוקיינוס השקט ושל האוקיינוס הארקטי. עם זאת למרות גודלה (המדינה השנייה בעולם אחרי רוסיה), הפאונה בה כוללת מעט יחסית מינים ביחס למדינות אחרות. רוב בעלי החיים שייכים גם לפאונה של ארצות הברית, למעט האזורים הדרומיים.
בקנדה ישנם 200 מיני יונקים טבעיים, מעל 460 מיני עופות, 43 מיני זוחלים, 43 דו-חיים ו-1,200 מיני דגים. לפי הסקר הביולוגי של קנדה ישנם גם 55,000 מיני חרקים ו-11,000 מיני עכבישנים.
כ-500 מינים נמצאים בסכנת הכחדה ורשומים כמאוימים ב"חוק המינים הפגיעים" של ממשלת קנדה (Species at Risk Act). בנוסף ישנם עוד 30 מינים שנכחדו מאז הגעת המתיישבים האירופאים לקנדה. עם זאת רוב החיות בקנדה (למלה מ-65% מהמינים) נחשבים לבטוחים ואינם בסכנה, חלקם לאחר הצלחה של תוכניות שיקום.
בנוסף לפאונה הטבעית הובאו מספר מינים פולשים, לרוב ממוצא אירו-אסייתי בידי האדם.
הפאונה > יונקים

בקנדה ישנם 200 יונקים בני שש סדרות (טורפים לרבות טורפים ימיים, מכפילי פרסה, לווייתנאים, מכרסמים, ארנבאים, אוכלי חרקים ועטלפים) נוסף על המין אופוסום וירג'יניה שהוא יונק הכיס היחיד בקנדה (סביב הגבול עם ארצות הברית).
יונקים גדולים מקנדה נפוצים סביב היערות והערבות הטבעיות וכוללים את האייל הקנדי ועדרי ביזונים (למשל ביזון היערות הכבד), אייל הקורא, מספר יעלים, זאבים, דובים חומים, שונרים ופומות. טורפים נפוצים כוללים את הקויוט, שועלים, גירית אמריקאית, לוטרות וסביב החופים ישנם אריות ים וכלבי ים שונים. מבין המכרסמים נפוצים מיני מרמיטה ושאר סנאיים, בונה קנדי - אשר נבחר ליונק הלאומי של קנדה (לצד סוס קנדי), סמרן מקריס והאונדטרה. בימים שוחים לווייתנאים שונים.
יונקים רבים בקנדה מתאימים לתנאי הטונדרות או אף הקטבים, ביניהם יש את שועל השלג, גרגרן, אייל הצפון, זאב ארקטי, ניבתן, כבש מושק והרבה יונקים ימיים כמו הניבתן, החדשן או הלבנתן וכן דוב הקוטב, הגדול שבטורפי היבשה.
הפאונה > עופות

ישנם 460 עופות שונים, הדומים לעופות אזורי צפון אירואסיה למעט של בני מספר משפחות אמריקאיות (קוליבריים, קונדוריים, פזאיים, טירניים, שלווים אמריקנים, חקייניים, סבכי העולם החדש וקרדינליים).
מבין העופות בולטים מיני חופמאים, ציפורי שיר שונות, ברנטה קנדית, מספר ברבורים וינשופים כמו לילית שלג החיה בצפון הרחוק. עופות כמו עגור קנדי היו נדירים בקנדה אך הוקמו עבורם מספר אזורי שימור, ביניהם הפארק הלאומי ווד באפלו.
בקנדה ידועים שלושה עופות, המתרבים רק בקנדה: אווז רוס, עגור קנדי והמין Zonotrichia querula, וייתכן שגם המין הנכחד ברווז לברדור.
הפאונה > זוחלים ודו-חיים

בקנדה יש רק 43 מיני זוחלים ומספר שווה של דו-חיים, זאת מאחר שהאקלים הקר מקשה עליהם להתפשט. למעשה ישנם מספר מחוזות בצפון שאין בהם כלל זוחלים ודו-חיים.
מבין הזוחלים ישנם מינים קטנים יחסית ואין כלל תנינים או נחשי ענק, אף שמספר צבי ים מקננים על החופים. המין Charina bottae מתת-משפחת החנקוניים הוא הנציג היחיד של החנקיים בקנדה ומצוי רק בדרומה. לאורך המדינה ישנם מספר זעמניים כמו נחש בירית ונחש מים צפוני וכן כמה צפעיים כמו העכסן הפסיפי, המצוי לאורך קולומביה הבריטית. בקנדה ישנם רק 6 מיני לטאות ו-12 מיני צבים שהנפוץ מביניהם הוא צבגון מצויר.
מבין הדו-חיים ישנם מספר סלמנדרות, סלמנדרות חפרפרת כמו סלמנדרה צפון-מערבית וכמה חסרי זנב בני 5 משפחות (קרפדיים, צפרדעיים, אילניתיים, חפריתיים אמריקאים ואסקפיים). צפרדע העץ היא מהמינים המותאמים ביותר לקרה והמצפינה שביניהם.
הפאונה > דגים

לאורך האגמים והנהרות של קנדה ישנם מספר דגים, נוסף על מינים ימיים החיים לאורך 3 אוקיינוסים. מבין הדגים הבולטים בנהרות כוללים את הסלמוניים כמו טרוטת עין-הקשת, אלתית אטלנטית, צ'אר ארקטי ועוד דגים כמו חמנוניים, חדקניים שונים וזאב נהרות מושקי. סביב הימים ישנם דגי מליח פסיפי, ורדוניים, בקלה אטלנטית ודגי לשונון גדולים. עם זאת דיג מופרז ממוטט לעיתים את הדגה וכן הבאת מינים פולשים מאיימים כמו צמדאים, קרפיון שיכול להעביר מחלות והצדפה Dreissena polymorpha הגורמת לזיהום המים.
ראו גם

החי בארצות הברית
הערות שוליים

↑  "COSEWIC Annual Report". Species at Risk Public Registry. 2019.
↑  "COSEWIC Annual Report". Species at Risk Public Registry. 2019.
↑  "Wild Species 2000: The General Status of Species in Canada". Minister of Public Works and Government Services Canada. Conservation Council (CESCC). 2001.
המשרד לחקר וניתוח ביטחון התעופה האזרחית (צרפת)

| --- | --- |


מטה המשרד
 מידע כללי
 מדינה:  צרפת 
 תחום שיפוט:  צרפת
 משרד אחראי:  משרד האקולוגיה והתחבורה
 סוכנות אם:  ממשלת צרפת
 תאריך הקמה:  1946 
 מנהל:  פול-לואי טרודק
 מטה מרכזי:  נמל התעופה לה בורז'ה
 עובדים:  120
 http://www.bea.aero
 
המשרד לחקר וניתוח לביטחון התעופה האזרחית של צרפת (בצרפתית: Bureau d'Enquêtes et d'Analyses pour la Sécurité de l'Aviation Civile;‏ בקיצור: BEA) הוא זרוע במשרד התחבורה הצרפתי שאחראית להנפקת המלצות תעופה, בהתאם למסקנות חקירת תאונות אוויריות, על מנת לשפר את בטיחות הטיסה. המשרד הוקם ב-1946.
BEA אחראי לחקירת תאונות אוויריות בלבד. בצרפת קיימים עוד שני גופי חקירת תאונות נפרדים, כמו BEAmer - המשרד לחקירת תאונות ימיות וBEA-TT - המשרד לחקירת תאונות קרקעיות. כל הארגונים המוזכרים לעיל כפופים למשרד התחבורה הצרפתי.
המשקיע הנבון

| --- | --- |

 מידע כללי
 מאת:  בנג'מין גראהם
 שפת המקור:  אנגלית
 סוגה:  כלכלה
 נושא:  נייר ערך, Mr. Market, השקעת ערך 
 הוצאה
 הוצאה:  הארפר 
 הוצאה בשפת המקור:  הוצאת הרפר-קולינס
 תאריך הוצאה:  1949
 מספר עמודים:  400
 הוצאה בעברית
 הוצאה:  הוצאת סיאל
 תאריך:  2010
 תרגום:  יונתן בר
 קישורים חיצוניים
 הספרייה הלאומית:  003837787, 002764986
 
המשקיע הנבון (באנגלית: The Intelligent Investor) הוא ספר מאת בנג'מין גראהם. הספר פורסם לראשונה בשנת 1949 בהוצאת הרפר-קולינס ונחשב לספר היסוד להשקעות ערך בבורסה. מאז צאתו נמכר הספר בלמעלה ממיליון עותקים, והוא ממשיך להיות מדריך רלוונטי למשקיעים גם כיום. 
וורן באפט תיאר את הספר "המשקיע הנבון" כ"הספר הטוב ביותר על השקעות אשר נכתב אי פעם".
הספר יצא לאור בעברית בשנת 2009, והופץ בישראל בהוצאת סיאל. התרגום לעברית מבוסס על המהדורה הרביעית והמעודכנת, שפורסמה בשנת 1973, בתוספת מאמר של ג'ייסון צוויג (גר'), (משנת 2003).
פרקי הספר

הקדמה למהדורה הרביעית מאת וורן באפט
על בנג'מין גרהם, מאת ג'ייסון צוויג
הקדמה: מה מבקש ספר זה להשיג
פרק 1  השקעה מול ספקולציה: התוצאות הצפויות למשקיע הנבון.
פרק 2  המשקיע ואינפלציה
פרק 3  מאה שנים של היסטוריה בבורסה: רמת מחירי המניות בתחילת 1972
פרק 4  מדיניות תיק השקעות בסיסית: המשקיע המגן
פרק 5  המשקיע המגן ומניות
פרק 6 מדיניות תיק ההשקעות למשקיע היוזם: גישה שלילית
פרק 7 מדיניות תיק ההשקעות למשקיע היוזם: הצד החיובי
פרק 8 המשקיע ותנודות השוק
פרק 9 השקעה בקרנות נאמנות
פרק 10 המשקיע ויועציו
פרק 11 ניתוח ניירות ערך למשקיע ההדיוט: גישה כללית
פרק 12 שיקולים שונים ברווחים למניה
פרק 13 השוואה בין ארבע חברות רשומות
פרק 14 בחירת מניות למשקיע המגן
פרק 15 בחירת מניות למשקיע היוזם
פרק 16 ניירות ערך בני המרה ואופציות
פרק 17 ארבעה מקרים מאלפים באופן קיצוני מההיסטוריות
פרק 18 השוואה בין שמונה זוגות של חברות
פרק 19 בעלי המניות וההנהלה: מדיניות הדיוידנד
פרק 20 "מרווח ביטחון" כעקרון ההשקעה המרכזי
אחרית דבר
ראו גם

המודל של בנג'מין גראהם
המשרד (סדרת טלוויזיה בריטית)

| --- | --- |

 סוגה:  קומדיה, מוקומנטריה
 יוצרים:  ריקי ג'רווייס סטפן מארצ'נט
 שחקנים:  ריקי ג'רווייס מרטין פרימן לוסי דייוויס מקנזי קרוק
 ארץ מקור:  הממלכה המאוחדת 
 שפות:  אנגלית 
 מספר עונות:  2
 מספר פרקים:  14 (כולל פרקים מיוחדים לחג המולד)
 הפקה
 הפצה:  נטפליקס, הולו 
 אורך פרק:  30 דקות
 שידור
 רשת שידור:  BBC
 רשת שידור בישראל:  BBC entertainment סטאר וורלד
 תקופת שידור מקורית:  9 ביולי 2001 – 27 בדצמבר 2003
 קישורים חיצוניים
 אתר רשמי
 דף התוכנית ב-IMDb
 
המשרד (באנגלית: The Office) היא קומדיית מצבים מוקומנטרית בריטית אשר נוצרה, נכתבה ובוימה על ידי ריקי ג'רווייס וסטיבן מרצ'נט. הסדרה הופקה במקור בבריטניה לערוץ BBC2 בין השנים 2001 ל-2003. בעקבות הצלחתה של הסדרה נוצרו לה גרסה אמריקאית, גרסה צרפתית, גרסה גרמנית וכן הגרסה הישראלית, ששודרה בערוץ yes Stars Comedy ב-yes.
בנוסף ל-12 הפרקים של הסדרה הופקו שני פרקים מיוחדים לחג המולד באורך של 45 דקות. הסדרה נמכרה לרשתות שידור בלמעלה מ-80 ארצות ברחבי העולם.
הסדרה שודרה בישראל בערוץ סטאר וורלד ו-BBC entertainment (לשעבר BBC prime).
הדמויות הראשיות

הסדרה עוקבת אחר קבוצה מעובדי משרד ובעיקר אחר ארבע דמויות:
דייוויד ברנט (ריקי ג'רווייס) - מנכ"ל המשרד האחראי על מכירת נייר לצורכי דפוס. אף על פי שהוא מאמין כי הוא עצמו מצחיק מאוד, ידידותי, ואהוד על כולם, הוא למעשה יהיר, קטנוני ופוגעני. ההתנהגות הילדותית שלו באה לידי ביטוי לאורך הסדרה בכך שהוא מסתובב במשרד, מנסה לבדר את עובדיו עם בדיחות לא מצחיקות חסרות טאקט, מבצע חיקויים לא מוצלחים ונכנס לצרות בשל כך. אף על פי שברנט מחשיב את עצמו לאדם מודרני ומנסה לשמור על תקינות פוליטית, הוא לעיתים קרובות חושף את עמדותיו הפוגעניות כלפי נשים, מיעוטים אתניים, הומואים ונכים.
טים קנטרברי (מרטין פרימן) - איש מכירות במשרד. שלא בדומה לברנט, טים הוא מצחיק ולא יומרני. אף על פי כן, טים איננו מרוצה מחייו - הוא בן 30, חי עדיין עם הוריו ועובד בעבודה אשר לפי דעתו היא חסרת טעם. אף על פי שהוא רוצה לעזוב את המשרה הנוכחית ולנסות ולהשיג מטרות יותר גדולות וחשובות בעיניו, חוסר הביטחון שלו מונע ממנו לפעול כדי לשנות את מצבו. הוא שומר על שפיותו על ידי כך שהוא מקווה ליזום קשר רומנטי עם פקידת הקבלה במשרד, דון טינסלי, ועל ידי מתיחות שונות שהוא עושה לגארת'.
גארת' קינאן (מקנזי קרוק) - שותפו לעבודה התמהוני של טים ואויבו המושבע. בניגוד לטים, גארת' חסר חוש הומור. הוא נוהג להטריד באופן קבוע את טים בהערותיו היומרניות והמגוחכות. הוא מתגאה בכך שהוא המנהיג של הצוות, בעיקר משום שהוא לא מבין כי תיאור התפקיד שלו בעיקר חסר משמעות. אף על פי כן הוא מנסה באופן קבוע לכפות את מעט הסמכות שיש לו על שאר העובדים במשרד. בדומה לברנט, גארת' הוא יהיר וחצוף. יתר הצוות במשרד מכיר בכך שגארת' הוא "כלבלב המחמד" של ברנט.
דון טינסלי (לוסי דייוויס) - פקידת קבלה של המשרד. היא לרוב נאלצת להתמודד עם ההתנהגות השטותית של ברנט. בדומה לטים, גם היא מודעת למצב העגמומי בו היא נמצאת בחייה. היא מאורסת במשך תקופה ארוכה לבחור בשם לי אשר עובד במחלקת האספקה של החברה. היא ויתרה על קריירה של כתיבת ספרי ילדים כדי לעבוד במשרתה הנוכחית.
ראו גם

המשרד (סדרת טלוויזיה אמריקאית)
ואגאשהוטה

ואגאשהוטה (בהונגרית: Vágáshuta) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-120 תושבים בשנת 1990 עד ל-88 תושבים בלבד בשנת 2023.
במהלך השנים חיו בכפר מעט יהודים ובמקום קיימות מצבות יהודיות.
| שנה | כמות יהודים | כלל האוכלוסייה |
| --- | --- | --- |
| 1880 | 3 | 207 |
| 1910 | 4 |  |
| 1920 | 4 |  |
| 1930 | 4 |  |
| 1941 | 1 | 434 |
המשרד לחקירת תאונות ימיות (צרפת)

| --- | --- |

 מידע כללי
 מדינה:  צרפת 
 תאריך הקמה:  1997 
 מטה מרכזי:  פיטו 
 אתר רשמי
 
המשרד לחקירת תאונות ימיות (בצרפתית: Bureau d'enquêtes sur les événements de mer  או BEAmer) הוא סוכנות ממשלתית צרפתית המופקדת על ניהול חקירות טכניות בעת אירועים ימיים או תאונות בין אוניות ועל קביעת סטנדרטים, עריכת מחקרים והפצת מידע בתחום פעולתה, במטרה להגביר את הבטיחות הימית. הסוכנות איננה עוסקת בקביעת אחריות פלילית לאירועים ימיים.
המשרד הוקם ב-1997 ומהווה זרוע של משרד האקולוגיה, הפיתוח בר הקיימא, התחבורה והשיכון הצרפתי.
סמכות המשרד משתרעת על אירועים שבהם היו מעורבים כלי שיט אזרחיים הרשומים בצרפת וכן על אירועים ללא מעורבות של כלי שיט צרפתיים, שהתרחשו במים הטריטוריאליים של צרפת. בנוסף מוסמך המשרד לחקור אירועים שאינם בגדר המנויים לעיל, אך גרמו לפגיעה גופנית באזרח צרפתי, או היה בהם כדי לגרום פגיעה חמורה בתשתית או בסביבה שלצרפת יש סמכות שיפוט עליהם.
המשרד פועלת באמצעות צוות קבוע של חוקרים השוכן במטה הראשי בפריז, באמצעות נציגים אזוריים ובסיוע יועצים חיצוניים ששירותיהם נשכרים לפי הצורך. למשרד יש גם מועצה מדעית מייעצת לענייני בטיחות.
מאז הקמתה טיפלה הסוכנות ב-3,000 אירועים מדי שנה בממוצע. ביחס לכ-200 אירועים בשנה בממוצע נפתחת חקירה טכנית מלאה, והמשרד מפרסם דו"ח רשמי בנוגע לכ-40 מהם. מרביתם הם אירועים המערבים ספינות דיג והיתר נוגעים לספינות סוחר וכלי שיט לנופש ופנאי.
ראו גם

המשרד לחקירת תאונות תחבורה יבשתית (צרפת)
המשרד לחקר וניתוח ביטחון התעופה האזרחית (צרפת)
השישייה הדורית

השישייה הדורית הייתה פדרציה של שש ערים דוריות:
קוס, באי הנושא את אותו השם בים האגאי.
קנידוס (אנ') והליקרנסוס בחבל קאריה.
לינדוס, יאליסוס וקמירוס באי רודוס.
שש הערים נהגו לערוך במשותף פסטיבלים ותחרויות לכבודו של האל אפולו בקרבת קנידוס, בהם חולקו למנצחים חצובות פליז שהוצבו, לאחר כבוד, במקדש אפולו.
ערך זה הוא קצרמרבנושא יוון העתיקה. אתם מוזמנים לתרום לוויקיפדיה ו.
הר ניקולאס (אנטארקטיקה)

ערך זה עוסק בהר ברכס דאגלס שבאנטארקטיקה. אם התכוונתם למשמעות אחרת, ראו .
ערך זה עוסק בהר ברכס דאגלס שבאנטארקטיקה. אם התכוונתם להר בהרי הרולד בירד שבאנטארקטיקה, ראו .
| --- | --- |

 מידע כללי
 על שם:  ניקולאי השני 
 גובה:  1,465 מ' 
 מיקום:  אזור הברית האנטארקטית,
 רכס הרים:  רכס דאגלס 
 קואורדינטות:  69°22′00″S 69°50′00″W﻿ / ﻿69.3667°S 69.8333°W﻿ / -69.3667; -69.8333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר ניקולאס(למפת חצי האי האנטארקטי רגילה) בסיס חנרל ברנרדו אוהיגינס ריקלמההר ניקולאס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ניקולאס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ניקולאס
 
הר נִיקוֹלָאס (באנגלית: Mount Nicholas) הוא ההר הצפוני ביותר של רכס דאגלס, במזרח האי אלכסנדר, שבאנטארקטיקה.
ההר ממוקם 10 קילומטרים דרומית לכף בראון.
גובהו של ההר 1,465 מטרים מעל פני הים.
היסטוריה > גילוי לשון היבשה

הכף התגלתה לראשונה, מרחוק, בשנת 1909, על ידי המשלחת הצרפתית לאנטארקטיקה בפיקודו של ז'אן-באטיסט שארקו.
שארקו שמיפה באופן גס את האזור, חשב שמפרץ שוקאלסקי הוא מצר ים, החוצה את האי אלכסנדר, ולכן הוא חשב שהר ניקולאס הוא אי קטן.
החוף בסביבה זו צולם מהאוויר ומופה באופן גס בשנת 1937 על ידי המשלחת הבריטית אל ארץ גרהאם, בפיקודו של ג'ון ריימיל. סקרים שנערכו על ידי משלחת סקר של סקר שטחי חסות איי פוקלנד בשנת 1948, מיפו את האזור והבינו שמדובר בהר ולא באי.
היסטוריה > מקור השם

שארקו קרא לאי על שמו של ניקולאי השני, קיסר רוסיה - אי ניקולאה השני (Ile Nicolas II).
סקרים שנערכו על ידי משלחת סקר של סקר שטחי חסות איי פוקלנד בשנת 1948, מיפו את האזור וקראו להר תוך שימוש בשם שנתן לו שארקו.
ריבונות

הר ניקולאס בהטריטוריה הבריטית באנטארקטיקה שבריטניה טוענת לריבונות עליו. צ'ילה טוענת כי האזור הוא בריבונותה (מחוז אנטארקטיקה צ'ילנה) ואילו ארגנטינה טוענת כי ההר נמצא בריבונותה (חלק מפרובינציית טיירה דל פואגו).
לקריאה נוספת

• Defense Mapping Agency 1992, , P 377
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9  מידע גאוגרפי והיסטורי
↑  הגאזט הצ'יליאני האנטארקטי
הרמוניזציה

הרמוניזציה היא תהליך  במשפט הבינלאומי שבו מדינות שונות מאמצות חקיקה משותפת, כך שההבדלים בין מערכות המשפט השונות מצטמצמים וכל שיטת משפט הופכת לדומה יותר לחברתה. אמנת וינה, שמדינות רבות בעולם קיבלו, היא דוגמה לתהליך הרמוניזציה. דוגמה נוספת היא מהתחום האקדמי ובו נכתבים טקסטים של משפט משותף, לדוגמה עקרונות ועדת לאנדו – הדרך להגיע למשפט אחיד.
היחס בין הרמוניזציה לבין המשפט המשווה

המשפט המשווה וההרמוניזציה הם אירוצנטרים (אירופה במרכז), ולכן שניהם משפיעים בעיקר על אירופה.
המשפט המשווה וההרמוניזציה מתמקדים שניהם במשפט הפרטי, אם כי כיום יש מגמה להרחיב את המשפט המשווה למשפט הציבורי. המשפט המשווה לא נועד לתת פתרון לבעיה משפטית, אלא בא ככלי חשיבה, וכך גם ההרמוניזציה.
שניהם מתמודדים עם שפות: במשפט המשווה, ההתמודדות היא עם התוכן של השפה הזרה. בהרמוניזציה הבעיה קשה יותר, כי יש להבין גם משמעות אך בעיקר הקשר.
היחס בין התמחות לבין חובבנות: כתוצאה מתהליכי ההרמוניזציה, מתרחש תהליך שכל משפטן עוסק במשפט משווה.
האם החיפוש הוא אחרי הדמיון או השוני: בעבר המשפט המשווה בדק בעיקר את השוני, כיום הוא נוטה לדמיון, וזאת עקב תהליך ההרמוניזציה.
מטרות: מטרת המשפט המשווה דסקריפטיבית (כלומר תיאור השווה והשונה) ולא נורמטיבית (יצירת נורמות אחידות). מאידך, הליך ההרמוניזציה הוא נורמטיבי, מטרתו להגיע למשפט אחיד בעולם.
הליך ההרמוניזציה באירופה

הליך החקיקה לאיחוד אירופה התחיל מאמנת רומא ב-1957, בה נמצאים עקרונות, בדגש על חקלאות. מנגנון האמנות מאפשר מסגרת המתיימרת ליצור איחוד המשפט. המנגנון מבוסס על חלוקת עבודה בין נציבות הקהילה האירופית (גוף טכני), לבין המועצה האירופית (גוף פוליטי), על-פי מפתח הקובע חלוקת קולות. הפרלמנט האירופי בשטרסבורג הוא גוף ייצוגי בעיקרו, למעט זכות וטו והשתתפות בתקציב, אין הוא גוף מחוקק.
הליך ההרמוניזציה באירופה > מסגרת החקיקה באירופה

תקנות (Regulations) – ההרמוניזציה אוטומטית, התקנות חלות על כל הקהילה האירופית ומחייבות.
הנחיות (Directives) – רוב החקיקה ברמה זו, שק"ד למדינה בישום, האיחוד אינו מושלם.
החלטות (Decisions) – סמכות לחייב גופים ללא קשר לחקיקה המקומית.
הליך ההרמוניזציה באירופה > האיחוד מתבצע בשלושה מישורים

שיפוט – ביה"ד אינו מחליט במקרים קונקרטיים, אלה באמצעות חוות דעת טרומית Preliminary Rulling. במצב של סתירה, חייב השופט המקומי לפנות לביה"ד של הקהילה האירופית, וחוות הדעת היא הבסיס העיוני למשפט האירופי. בכך השופט תורם להרמוניזציה.
הפרופסורים והאקדמיה – הצעות לקודקס, עקרונות של לאנדו, בעיקר במשפט הפרטי משפט אזרחי.
Unidroit – מוסד הממוקם ברומא, בו נקבעים עקרונות בחוזים מסחריים בינלאומיים. עקרונות כריתת חוזה, קיומו, ומתיימר לשמש בסיס למסחר הבינלאומי. בסיס האימוץ של העקרונות הוא וולונטרי, בין הצדדים. והוא מהווה כלי עזר לשופטים המחפשים את ה– Lex Mercatoria, המתיימר לשקף את המשפט המסחרי המקובל.
| --- | --- |
בקרת זהויות :  NKC: ph228418
ואגיט אלקפרוב

| --- | --- |

 לידה:  1 בספטמבר 1950 (בן 74) באקו, הרפובליקה הסובייטית הסוציאליסטית של אזרבייג'ן 
 מדינה:  ברית המועצות, רוסיה, אזרבייג'ן 
 מקום מגורים:  מוסקבה 
 השכלה:  אוניברסיטת אזרבייג'ן לנפט ותעשייה 
 תפקיד:  CEO of Lukoil (1993–2022) 
 מפלגה:  המפלגה הקומוניסטית של ברית המועצות 
 פרסים והוקרה:  עיטור אות הכבוד (1986)  העיטור על השירות למען המולדת דרגה שנייה (2014)  מסדר ההצטיינות של אובלסט אסטרחן (2013)  מסדר הידידות של בלרוס (1 בספטמבר 2010)  עיטור מסדר המולדת דרגה שלישית (10 ביוני 2010)  תעודת הוקרה נשיאותית של הפדרציה הרוסית (24 באוקטובר 2017)  מפקד של מסדר הכתר הבלגי (2011)  מסדר הידידות (29 באוגוסט 2018)  אות מסדר הידידות (2020)  מסדר דוסטיק, דרגה 2 (2010)  מסדר הנסיך הקדוש דניאל של מוסקבה, דרגה 1 (21 בדצמבר 2010)  מסדר התהילה של אזרבייג'ן (2000)  עיטור הידידות (רוסיה) (1995)  פרס ממשלת רוסיה למדע ולטכנולוגיה (22 בפברואר 2007)  פרס ממשלת רוסיה למדע ולטכנולוגיה (6 באפריל 1998)  עיטור ההצטיינות למען המולדת דרגה רביעית (1 בספטמבר 2005)  עיטור המסדר "תהילת העמל" (2002)  מסדר סרגיוס הקדוש מראדונז'  עיטור מסדר המולדת דרגה ראשונה  מסדר דוסטיק, דרגה 1  מסדר הרוכב ממדרה  עיטור אלכסנדר נבסקי  פרס ממשל רוסיה הפדרלית  פרס הממשלה של הפדרציה הרוסית  Medal "For the Tapping of the Subsoil and Expansion of the Petrochemical Complex of Western Siberia"  מסדר שרף  העיטור סרגיי הקדוש מראדונז', דרגה שלישית  honorary citizen of the Volgograd region  מפקד במסדר ההצטיינות של הרפובליקה האיטלקית  מסדר סרגיוס הקדוש מראדונז', דרגה 2  מסדר הנסיך הקדוש דניאל של מוסקבה, דרגה 3  מסדר סרגיוס הקדוש מראדונז', דרגה 1  מסדר הנסיך הקדוש דניאל של מוסקבה, דרגה 2  מסדר הכתר  בפסקה זו 2 רשומות נוספות שטרם תורגמו 
 חתימה:   
 
ואגיט יוסופוביץ' אלקפרוב (נולד ב-1 בספטמבר 1950) הוא איש עסקים רוסי ממוצא אזרי, עמד בעבר בראש חברת הנפט הגדולה ביותר ברוסיה לוקאויל בשנים 1993—2022.
נכון לאפריל 2021, דורג כאיש החמישי בעושרו ברוסיה עם שווי הון הנאמד ב-19.6 מיליארד דולר וכאיש ה-94 בעולם בעושרו.
ביוגרפיה

אלקפרוב נולד בבאקו, אזרבייג'ן, ממרכזי זיקוק הנפט הראשונים בעולם. אביו, שמת כאשר אלקפרוב עוד היה ילד, עבד בשדות הנפט כל חייו ודחף אותו ללכת בדרכו. האב היה מוסלמי ואימו הייתה נוצרייה שהשתייכה לזרם הכנסייה האורתודוקסית הרוסית. אלקפרוב מתאר את עצמו כאדם דתי, אך אינו מגדיר את עצמו כמוסלמי או כנוצרי. בגיל 18 החל לעבוד לראשונה בתעשיית הנפט והדלקים.
בשנת 1974 סיים לימודים אקדמיים באזרבייג'ן. בתור סטודנט, עבד בתור עובד זיקוק באתר קידוח לרגלי הים הכספי.
לאחר סיום הלימודים, המשיך לעבוד באתר ובשנת 1979 קודם מתפקיד של מהנדס לאחראי על מספר עובדים. באתר שררו תנאים קשים והוא עבד על אסדת קידוח. יום אחד, אירע פיצוץ באסדה, אלקפרוב נזרק אל מימי הים הכספי ונאלץ לשחות כדי לשרוד.
בשנת 1979 עבר למערב סיביר ועבד עבור חברת סורגוטנפטגז עד לשנת 1985, בשנים אלה צבר מוניטין של מומחה בתעשייה לעניין קידוח וזיקוק. הוא עלה בדרגות ובסוף שנת 1985 כיהן כסגן יושב ראש חברת בשנפט.
בשנת 1990, אלקפרוב מונה לסגן שר תעשיית הגז והנפט בברית המועצות, וכך היה לסגן שר האנרגיה הצעיר ביותר במרחב הסובייטי. בתקופה זו, הוא איחד ואיגד מספר חברות זיקוק וקידוח נפט וגז כדי שיפעלו יחד ויגבירו תפוקתן.
באפריל 1993 עמד בראש חברת הנפט הגדולה ביותר ברוסיה, שמה דאז היה Langepas-Uray-Kogalymneft והיום - לוקאויל. מאז ועד היום הוא עומד בראש החברה. החברה מעסיקה מעל 100,000 עובדים והיא מחברות הנפט החזקות בעולם, עתודות הנפט שלה שניים רק לחברת אקסון האמריקאית.
לוקויל היא החברה הרוסית הראשונה שרכשה חברה אמריקאית. בנובמבר 2000 החברה השתלטה על חברת גטי ועל 1,300 תחנות הדלק שלה בארצות הברית. כמו אוליגרכים רוסים אחרים, אלקפרוב נכנס גם לעסקי הבנקאות והתקשורת.
חיים אישיים

אלקפרוב נשוי ללריסה ויקטורובנה אלקפרובה, בנם יוסוף נולד בשנת 1990.